pythainlp/thai-wiki-dataset-v4 huggingface dataset:
วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง

วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง เป็นซีรีส์ทาง ช่องดิสนี่ ชาแนล ที่เริ่มออกอากาศตั้งแต่ปี 2007 . ซีรีส์เรื่องนี้ เป็นที่นิยมอย่างมากของเด็กและวัยรุ่นทั่วโลก มีเนื้อหาเกี่ยวกับ เวทมนตร์แฟนตาซี ซึ่งปัจจุบันได้ผลิตมาถึงซีซั่น 3 แล้ว , ซีรีส์เรื่องนี้ถูกผลิตขึ้นโดย ท็อดด์ กรีนน์วาล์ด และนำแสดงโดยดารานำ 3 คนคือ เซเลน่า โกเมซ เดวิด เฮนรี่ เจ๊ก ออสติน , ซีรีส์เรื่องนี้ได้รับความนิยมอย่างมาก จึงได้ถูกถ่ายทำสร้างเป็นภาพยนตร์ขึ้นในปี 2009
การผลิตและถ่ายทำ.
ในเรื่อง วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง ถูกตั้งให้อยู่ใน แมนฮัตตันในนิวยอร์ก แต่ความจริงแล้วรายการถ่ายทำใน ฮอลิวู๊ด เซ็นเตอร์ สตูดิโอ ในฮอลิวู๊ดรัฐแคลิฟอเนียร์ และเรื่องนี้ได้ถูกเขียนบทโดยผู้ที่เขียนบทเรื่อง แฮนน่าห์มอนทาน่า ในซีซั่นหนึ่งอีกด้วย
ตัวละคร.
"เฉพาะนักแสดงนำ"
เซเลน่า โกเมซ แสดงเป็น อเล็กซานดร้า "อเล็กซ์" มาการิต้า รูสโซ- เป็นพี่สาวคนกลาง เธอมักจะมีปัญหาเวลาใช้เวทมนตร์อยู่เสมอ และไม่ค่อยสนใจกฎการใช้เวทมนตร์เท่าไร จึงทำให้เกิดปัญหามากมายเมื่อ อเล็กซ์ ใช้เวทมนตร์ เธอไม่เก่งทั้งโรงเรียนธรรมดา และ โรงเรียนเวทมนตร์
เดวิด เฮนรี่ แสดงเป็น จัสติน รูสโซ- พี่ชายคนใหญ่สุดของบ้าน เขาเป็นคนที่ฉลาด และเรียนได้ดีทั้งโรงเรียน ธรรมดาและโรงเรียนเวทมนตร์ ซึ่งในตอนซีซั่น 3 เขาก็ได้เรียนจบหลักสูตรเวทมนตร์ และปัจจุบันเขาก็ได้เรียนการล่าสัตว์ประหลาดต่างๆอย่างอิสระ และเขาก็มีความใฝ่ฝันที่จะชนะ การประลองเวทมนตร์
เจ๊ก ออสติน แสดงเป็น แม็คมิลเลี่ยน "แม็ค" รูสโซ- น้องชายคนเล้กสุดของบ้าน เขามักจะใช้เวลาของเขาทำสิ่งแปลกประหลาดเหมือนอเล็กซ์ ที่ใช้เวทมนตร์อย่างไม่ถูกต้อง และทำตัวไม่ค่อยดีที่โรงเรียน และเขาก็เรียนไม่ค่อยเก่งทำให้ล้าหลังอเล็กซ์และจัสตินในหลักสูตรเวทมนตร์ไปหลายบท
เดวิด เดหลุยส์ แสดงเป็น จาเร็ด วินเซ็นท์ "เจอร์รี่ย์" รูสโซ่ - เขาเป็น พ่อและเป็นคุณครูเวทมนตร์ ของอเล็กซ์ จัสติน และ แม็ค เขาเคยชนะการประลองเวทมนตร์ แต่เขาก็ยอมทิ้งพลังของเขา เพื่อมาแต่งงานกับ เทเรซ่า , เขาเป็นคนที่ไม่ค่อยตามใจลูกและไม่ค่อยให้อิสระลูกเท่าไร
มาเรีย คาแนลส์ บาร์เรร่า แสดงเป็น เทเรซ่า รูสโซ่ (เทเรซ่า มาร์การิตา เดเวซ)- เธอเป็นแม่ ของอเล้กซ์ จัสติน และ แม็ค , เธอไม่ได้มีเวทมนตร์เหมือนคนอื่นๆในบ้าน เพราะเธอเป็นคนธรรมดา แต่เธอรักสามีของเธอมาก คือเจอรรี่ย์ เธอจึงยอมแต่งงานกับพ่อมด
เจนนิเฟอร์ สโตน แสดงเป็น ฮาร์เปอร์ ฟินเคิล- เธอเป็นเพื่อนสนิทของอเล้กซ์ ตอนแรกเธอไม่รู้ว่าเพื่อของเธอมีเวทมนตร์แต่พอมาหลังๆเธอจึงเริ่มรู้ , ฮาร์เปอร์ยังแอบรักพี่ชายของอเล้กซ์ด้วย นั่นก็คือ จัสติน แต่ในซีซั่นที่3 ฮาร์เปอร์ได้ตกหลุมรักกับ ซีค เพื่อนของจัสติน , ฮาร์เปอร์เป็นคนชอบแต่งตัวเหมือนเด็ก สีสันฉูดฉาด แปลกกว่าคนอื้น และออกเพี้ยนๆนิดๆ
ภาพยนตร์.
"วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง" ได้ถูกสร้างเป็นภาพยนตร์ ดิสนี่ย์ ชาแนล ออริจินอล และออกอากาศในวันที่ 28 สิงหาคม 2009 ได้ถูกตั้งชื่อเรื่องว่า "วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง เดอะมุฟวี่" ซึ่งได้ไปถ่ายทำกันถึง Puerto Rico, Los Angeles, และ New York ถ่ายทำกันตั้งแต่ 16 กุมภาพันธ์ ถึง 27 มีนาคม 2009 , ภาพยนตร์ทำสถิติคนดูรอบพรีเมียร์ได้ 13.5 ล้านคน ซึ่งทำสถิติได้เกือบเท่า High School Musical 2 เลยทีเดียว
อัลบั้มประกอบรายการโทรทัศน์.
หลังจากที่ วิซาร์ด ออฟ เวฟเวอรี่ เพลซ เดอะมูฟวี่ได้ถูกฉายในช่องดิสนี่ชาแนล ทางดิสนี่ชาแนลก็ได้ทำอัลบั้มประกอบรายการมา ซึ่งถูกจัดจำหน่ายในวันที่ 4 สิงหาคม 2552 โดย Walt Disney Record
ค้างคาวขอบหูขาวเล็ก

ค้างคาวขอบหูขาวเล็ก (อังกฤษ: Lesser Short-nosed Fruit Bat, Common Short-nosed Fruit Bat) ค้างคาวขนาดเล็กชนิดหนึ่ง มีชื่อวิทยาศาสตร์ว่า "Cynopterus brachyotis" อยู่ในวงศ์ค้างคาวผลไม้ (Pteropodidae)
เป็นค้างคาวขนาดเล็ก มีจุดเด่นคือขอบใบหูทั้งสองข้างมีขอบสีขาวอันเป็นที่มาของชื่อ มีใบหน้าคล้ายสุนัข จึงได้อีกชื่อหนึ่งว่า "ค้างคาวหน้าหมา" (Lesser Dog-faced Fruit Bat) ขนตามลำตัวหลากหลายมีตั้งแต่สีเทาจาง, น้ำตาลจาง ๆ จนถึงน้ำตาลเข้ม มีน้ำหนักตัวตั้งแต่ 28-40 กรัม ค้างคาวตัวเมียตกลูกครั้งละ 1 ตัว
พบกระจายพันธุ์ทั่วไปตั้งแต่อินเดีย, ศรีลังกา, หมู่เกาะนิโคบาร์ในทะเลอันดามัน, จีนตอนใต้, เอเชียอาคเนย์ พบได้ในภูมิประเทศที่มีความหลากหลายมาก ตั้งแต่ป่าดิบที่มีความสูงจากระดับน้ำทะเล 1,600 เมตร จนถึงชุมชนในเมืองใหญ่ และสวนผลไม้ต่าง ๆ โดยมักจะอาศัยอยู่รวมกันเป็นฝูงเล็ก ๆ ตามต้นไม้ใหญ่หรือต้นผลไม้ กินอาหารจำพวก ผลไม้ เช่น มะม่วง และน้ำหวานจากเกสรดอกไม้ จึงนับเป็นศัตรูของผลไม้ด้วยชนิดหนึ่ง แต่ก็มีประโยชน์ในการผสมพันธุ์และแพร่กระจายละอองเกสรดอกไม้และผลไม้ สำหรับในประเทศไทยพบได้ทั่วทุกภูมิภาค ยกเว้นภาคเหนือตอนบนและภาคอีสาน
จากการกระจายพันธุ์ที่ค่อนข้างกว้างขวาง ทำให้มีชนิดย่อยมากมายด้วยกันถึง 7 ชนิดย่อย คือ "C.b. altitudinis" พบในที่ราบสูงคาแมรอน ในมาเลเซีย, "C.b. brachysoma" พบในหมู่เกาะอันดามัน, "C.b. cylonensis" พบในศรีลังกา," C.b. concolor" ที่เกาะอังกาโน, "C.b. hoffetti" พบในเวียดนาม, "C.b. insularum" พบในหมู่เกาะคังเกียน, "C.b. javanicus" พบในเกาะชวา และ "C.b. minutus" พบบนเกาะนิเอส
แอลเจียร์

แอลเจียร์ ("al-Jazā’ir") เป็นเมืองหลวงและเมืองที่ใหญ่ที่สุดของประเทศแอลจีเรีย และเป็นเมืองที่ใหญ่ที่สุดเป็นอันดับ 2 ในภูมิภาคมาเกร็บ (รองจากเมืองกาซาบล็องกา) จากข้อมูลประชากรในปี ค.ศ. 1998 มีประชากร 1,519,570 คนและหากรวมประชากรในเขตเมืองมี 2,135,630 คน และจากการประเมินของสหประชาชาติของประชากรในพื้นที่เมือง (เขตเมือง) มีประชากรถึง 3,354,000 คน ในปี ค.ศ. 2007
ชื่อ El-Bahdja (البهجة) หรือ Alger la Blanche ("Algiers the White") เป็นชื่อเรียกอาคารสีขาวสะท้อนแสงที่ขึ้นมาจากทะเล เมืองแอลเจียร์ตั้งอยู่ทางฝั่งตะวันตกของอ่าวในทะเลเมดิเตอร์เรเนียน ชื่อของเมืองมาจากคำในภาษาอาหรับ (جزائر al-jazā’ir) ที่แปลว่าเกาะ ที่หมายถึง 4 เกาะที่ตั้งอยู่นอกชายฝั่งของเมืองจนกลายเป็นส่วนหนึ่งของแผ่นดินใหญ่ในปี ค.ศ. 1525 ชื่อ Al-jazā’ir เป็นชื่อที่ตัดสั้นจากชื่อเมืองเก่า (بني مازغان jazā’ir banī mazghannā, "เกาะของ (เผ่า) Bani Mazghanna")
ส่วนทันสมัยของเมือง ก่อสร้างขึ้นบนระดับน้ำทะเลข้างชายฝั่งทะเล ส่วนเก่าแก่ของเมือง ขึ้นไปอยู่บนเขาหลังเมืองสมัยใหม่และที่ตำแหน่งสูงสุดมี แคสบาห์ หรือ เนินปราสาท อยู่ด้านบน 400 ฟุต (122 ม.) เหนือระดับน้ำทะเล
เซนต์จอนส์

เซนต์จอนส์  เป็นเมืองหลวงและเมืองที่ใหญ่ที่สุดของประเทศแอนทีกาและบาร์บิวดา ประเทศที่ตั้งอยู่ในเวสต์อินดีส์ ทะเลแคริบเบียน เซนต์จอนส์ตั้งอยู่ที่จุดพิกัด กับประชากร 24,226 คน (ข้อมูลปี ค.ศ. 2000) เซนต์จอนส์เป็นจุดศูนย์กลางด้านการค้าของประเทศและเป็นเมืองท่าของเกาะแอนทีกา
รัฐมิโชอากัน

มิโชอากัน  มีชื่อเต็มว่า มิโชอากันเดโอกัมโป  เป็น 1 ใน 31 รัฐของประเทศเม็กซิโก ชื่อรัฐมีความหมายว่า "สถานที่ของชาวประมง" รัฐติดกับรัฐอื่นคือ ติดกับรัฐโกลิมาและรัฐฮาลิสโกทางทิศตะวันตก ติดกับรัฐกัวนาฮัวโตและรัฐเกเรตาโรทางทิศเหนือ ติดกับรัฐเมฮิโกทางทิศตะวันออก ติดกับรัฐเกร์เรโรทางทิศตะวันออกเฉียงใต้ และติดกับมหาสมุทรแปซิฟิกทางทิศใต้
รัฐมิโชอากันมีพื้นที่ 59,864 กม² (23,113.6 ตร.ไมล์) เป็นรัฐที่มีพื้นที่ใหญ่ที่สุดเป็นอันดับที่ 16 หรือเป็น 3% ของพื้นที่ประเทศ ในปี 2005 มีประชากร 3,966,073 คน รัฐมีความคล้ายคลึงอย่างมากกับรัฐอื่นทางใต้ของเม็กซิโกอย่างรัฐเกร์เรโรและรัฐวาฮากา เมืองหลวงของรัฐคือเมืองโมเรเลีย ที่ตั้งอยู่ระหว่าง 2 เมืองใหญ่ของเม็กซิโก คือเม็กซิโกซิตีและกัวดาลาฮารา
รัฐวาฮากา

วาฮากา ([w̯aˈxaka]) เป็น 1 ใน 31 รัฐของประเทศเม็กซิโก ตั้งอยู่ทางตอนใต้ของประเทศ ทางตะวันตกของคอคอดเตวันเตเปก (คอคอดเตวันเตเปกรวมตอนใต้ของรัฐเบรากรุซและรัฐวาฮากา) รัฐวาฮากาติดกับรัฐอื่นคือ ติดกับรัฐเกร์เรโรทางทิศตะวันตก ติดกับรัฐปวยบลาทางทิศเหนือ ติดกับรัฐเชียปัสทางทิศตะวันออก และติดกับมหาสมุทรแปซิฟิกทางทิศใต้
รัฐวาฮากาเป็นพื้นถิ่นทางประวัติศาสตร์ของชาวซาโปเทกและชาวมิกซ์เทก ยังมีคนพูดภาษาพื้นเมืองมากที่สุดกว่ารัฐใดในเม็กซิโก เมืองที่ใหญ่ที่สุดและเป็นเมืองหลวงของรัฐคือเมือง วาฮากา รัฐมีพื้นที่ 95,364 กม² (36,820.2 ตร.ไมล์) รัฐวาฮากามีพื้นที่ใหญ่ที่สุดเป็นอันดับ 5 ของประเทศ จากข้อมูลปี 2005 มีประชากร 3,506,821 คน
รัฐตาเมาลิปัส

รัฐตาเมาลิปัส  เป็น 1 ใน 31 รัฐของประเทศเม็กซิโก ตั้งอยู่ทางตอนกลาง-ตะวันออกเฉียงเหนือของประเทศ ติดกับรัฐเท็กซัสของสหรัฐอเมริกาทางทิศเหนือ ติดกับอ่าวเม็กซิโกทางทิศตะวันออก ติดกับรัฐเบรากรุซทางทิศใต้ ติดกับรัฐซานลุยส์โปโตซีทางทิศตะวันตกเฉียงใต้ และติดกับรัฐนวยโบเลออน ทางทิศตะวันตก
ข้อมูลประชากรของรัฐในปี 2006 มีประชากรอยู่ 3,024,238 คน เมืองหลวงของรัฐคือเมืองซิวดัดบิกโตเรีย เมืองสำคัญอื่นของรัฐคือเมืองเรย์โนซา มาตาโมโรส นวยโบลาเรโด และตัมปิโก
รัฐซากาเตกัส

รัฐซากาเตกัส  เป็นรัฐในประเทศเม็กซิโก ตั้งอยู่ทางตอนเหนือของประเทศ อยู่ติดกับรัฐอื่นคือ ติดกับรัฐดูรังโกทางทิศตะวันตกเฉียงเหนือ, ติดกับรัฐโกอาวิลาทางทิศเหนือ ติดกับรัฐซานลุยส์โปโตซีทางทิศตะวันออก ติดกับรัฐอากวสกาเลียนเตสและรัฐกัวนาฮัวโตทางทิศใต้ และติดกับรัฐฮาลิสโกและรัฐนายาริตทางทิศตะวันตกเฉียงใต้ รัฐเป็นที่รู้จักดีในฐานะเป็นรัฐที่อุดมไปด้วยแร่เงิน และสถาปัตยกรรมอาณานิคม เศรษฐกิจหลักของรัฐคือการทำเหมืองแร่ กสิกรรมและการท่องเที่ยว เมืองหลวงของรัฐคือเมืองซากาเตกัส
ซิคติฟคาร์

ซิคติฟคาร์  เป็นเมืองในประเทศรัสเซีย เป็นเมืองหลวงของสาธารณรัฐโคมี มีประชากร 230,011 คนจากการสำรวจประชากรในปี ค.ศ. 2002 เมืองซิคติฟคาร์ตั้งอยู่ริมแม่น้ำ Sysola ที่แต่เดิมมีชื่อแม่น้ำว่า Ust-Sysolsk ซึ่งชื่อปัจจุบันของเมืองมาจากคำว่า Syktyv ชื่อในภาษาโคมิ โดยบวกคำว่า kar ซึ่งมีความหมายว่า "เมือง" โดยเมืองตั้งอยู่ใกล้จุดที่แม่น้ำ Sysola บรรจบกับแม่น้ำสายที่ใหญ่กว่าคือแม่น้ำ Vychegda ที่เป็นสาขาของแม่น้ำ Northern Dvina
เมืองพี่น้อง.
ซิคติฟคาร์เป็นเมืองพี่น้องกับเมืองดังนี้:
<templatestyles src="Div col/styles.css"/>
คณะเทคโนโลยีสารสนเทศและการสื่อสาร มหาวิทยาลัยมหิดล

คณะเทคโนโลยีสารสนเทศและการสื่อสาร มหาวิทยาลัยมหิดล (อังกฤษ: Faculty of Information and Communication Technology, Mahidol Univeersity อักษรย่อ: ICT) เป็นคณะลำดับที่ 20 ของมหาวิทยาลัยมหิดล คณะเทคโนโลยีสารสนเทศและการสื่อสารเดิมคือ ภาควิชาคอมพิวเตอร์ คณะวิทยาศาสตร์และสำนักคอมพิวเตอร์ มหาวิทยาลัยมหิดล ที่ก่อตั้งขึ้นในเดือนมีนาคม พ.ศ. 2531 เปิดสอนในหลักสูตร ทั้งในระดับปริญญาตรี โท และเอก
ประวัติ.
คณะเทคโนโลยีสารสนเทศและการสื่อสาร มหาวิทยาลัยมหิดล ก่อตั้งเมื่อวันที่ 20 พฤษภาคม พ.ศ. 2552 เป็นคณะลำดับที่ 20 ของมหาวิทยาลัยมหิดล คณะเทคโนโลยีสารสนเทศและการสื่อสารเดิม คือ ภาควิชาคอมพิวเตอร์ คณะวิทยาศาสตร์และสำนักคอมพิวเตอร์ มหาวิทยาลัยมหิดล ผู้ร่วมกันวางรากฐานโครงสร้างพื้นฐานและโปรแกรมต่างๆ ที่ใช้ภายในมหาวิทยาลัยมหิดล รวมถึงผลิตงานวิจัยทางด้านวิทยาการคอมพิวเตอร์มาตั้งแต่ มีนาคม พ.ศ. 2531 
คณะเทคโนโลยีสารสนเทศและการสื่อสาร มีวัตถุประสงค์หลักในการผลิตบุคลากรที่มีความรู้ ความชำนาญ ด้านวิทยาการคอมพิวเตอร์และเทคโนโลยีสารสนเทศ พัฒนาและเสริมสร้างทักษะ และมีความรู้เกี่ยวกับคอมพิวเตอร์ตั้งแต่ระดับพื้นฐานไปจนถึงระดับสูง ตลอดจนผลิตงานวิจัยต่าง ๆ โดยเน้นหนักทางด้านระบบฐานข้อมูล ระบบสารสนเทศ ระบบเครือข่ายสื่อสารข้อมูล ระบบผู้เชี่ยวชาญและปัญญาประดิษฐ์ นอกจากนี้ทางคณะฯ ยังได้ร่วมมือกับสำนักคอมพิวเตอร์ในการพัฒนาระบบเครือข่ายสื่อสารและระบบคอมพิวเตอร์ของมหาวิทยาลัยมหิดล
ที่ตั้ง.
คณะเทคโนโลยีสารสนเทศและการสื่อสาร มหาวิทยาลัยมหิดล มีที่ทำการอยู่ 1 แห่ง ได้แก่
อาคารคณะเทคโนโลยีสารสนเทศและการสื่อสาร มหาวิทยาลัยมหิดล 999 ถนนพุทธมณฑลสาย 4 ตำบลศาลายา อำเภอพุทธมณฑล จังหวัดนครปฐม 73170
<mapframe latitude="13.794468" longitude="100.324520" zoom="16" width="395" height="242" align="center">{
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [
 100.324541,
 13.794481
 ]
}</mapframe>
เวลาทำการ: จันทร์ – ศุกร์ 09.00 – 17.00 น.
โทรศัพท์: +66 02-441-0909
Line official account: @ictmahidol
แครอน บัตเลอร์

เจมส์ แครอน บัตเลอร์  หรือเป็นที่รู้จักในชื่อ แครอน บัตเลอร์  (13 มีนาคม ค.ศ. 1980) เป็นนักบาสเกตบอลอาชีพชาวอเมริกัน ปัจจุบันเล่นตำแหน่งสมอลฟอร์เวิร์ด ให้กับทีมดัลลาสมาเวอริกส์ของเอ็นบีเอ
เชสเตอร์ มอร์ริส

เชสเตอร์ มอร์ริส  (16 กุมภาพันธ์ ค.ศ. 1901 - 11 กันยายน ค.ศ. 1970) เป็นนักแสดงชาวอเมริกัน รับบทเป็นบอสตัน แบล็กกี ในซีรีส์ในคริสต์ทศวรรษ 1940 เขายังเคยได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมจากเรื่อง "Alibi" (1929) กำกับโดย โรแลนด์ เวสต์ เขายังแสดงใน "The Bat Whispers" (1930) และ "Corsair" (1931), ที่กำกับโดยเวสต์เช่นกัน
แฟรงก์ มอร์แกน

แฟรงก์ มอร์แกน  (1 มิถุนายน ค.ศ. 1890 - 18 กันยายน ค.ศ. 1949) เป็นนักแสดงอเมริกัน เป็นที่รู้จักในบทบาทในภาพยนตร์เรื่อง "The Wizard of Oz" เขาเคยได้รับการเสนอชื่อเข้าชิง รางวัลออสการ์ในสาขา นักแสดงสมทบชายยอดเยี่ยม จากการแสดงในภาพยนตร์เรื่อง "Tortilla Flat" (1942) 
ผลงานแสดง.
<templatestyles src="Col-begin/styles.css"/>
แจ็ก กิลฟอร์ด

แจ็ก กิลฟอร์ด  (25 กรกฎาคม ค.ศ. 1908 - 4 มิถุนายน ค.ศ. 1990) เป็นนักแสดงชาวอเมริกัน มีผลงานการแสดงทั้งละครบรอดเวย์ ภาพยนตร์และทางโทรทัศน์ เขาเคยได้รับการเสนอชื่อเข้าชิงรางวัลออสการ ในสาขานักแสดงสมทบชายยอดเยี่ยม จากภาพยนตร์เรื่อง "Save the Tiger" (ในบทบาทฟิล กรีน)
ลี แกรนต์

ลี แกรนต์  เกิดเมื่อวันที่ 31 ตุลาคม ค.ศ. 1927 เป็นนักแสดงชาวอเมริกัน มีผลงานการแสดงภาพยนตร์ ละครเวที ละครโทรทัศน์ และกำกับภาพยนตร์ เธอเคยถูกบรรจุอยู่ในชื่อแบล็กลิสต์ ของสตูดิโอภาพยนตร์ของฮอลลีวูด ในช่วงคริสต์ทศวรรษ 1950 เธอเคยได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์เรื่อง "Detective Story" และได้รับรางวัลออสการ์ในสาขาเดียวกันจากภาพยนตร์เรื่อง "Shampoo" ในปี ค.ศ. 1975
เทลมา ริตเตอร์

เทลมา ริตเตอร์  (14 กุมภาพันธ์ ค.ศ. 1902 - 5 กุมภาพันธ์ ค.ศ. 1969) เป็นนักแสดงชาวอเมริกัน เธอเคยได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม 6 ครั้งจากภาพยนตร์เรื่อง"All About Eve" (1950), "The Mating Season" (1951), "With a Song in My Heart" (1952), "Pickup on South Street" (1953), "Pillow Talk" (1959) และ "Birdman of Alcatraz" (1962)
เวนดี ฮิลเลอร์

คุณหญิง เวนดี มาร์กาเรต ฮิลเลอร์ ดีบีอี  (15 สิงหาคม ค.ศ. 1912 - 14 พฤษภาคม ค.ศ. 2003) เป็นนักแสดงชาวอังกฤษมีผลงานการแสดงภาพยนตร์และละครเวที เธอมีผลงานการแสดงในช่วงเวลาเกือบ 60 ปี และถึงแม้เธอจะเป็นที่จดจำในผลงานการแสดงในภาพยนตร์ แต่เธอเลือกที่จะแสดงละครเวทีเป็นหลัก
รีตา มอเรโน

รีตา มอเรโน  เกิดเมื่อวันที่ 11 ธันวาคม ค.ศ. 1931 เป็นนักร้อง นักเต้น และนักแสดงชาวปวยร์โตรีโก เธอเป็นสตรีเชื้อสายฮิสแปนิกคนแรกและ 1 ใน 10 คนที่ได้รับรางวัลเอมมี รางวัลแกรมมี่ รางวัลออสการ์และรางวัลโทนี และยังเป็นชาวปวยร์โตรีโกคนที่ 2 ที่ได้รับรางวัลออสการ์
มอเรโนเริ่มมีชื่อเสียงจากการแสดงละครบรอดเวย์ และได้รับบทในภาพยนตร์ที่ดัดแปลงจากละครบรอดเวย์หลายเรื่อง ได้แก่ Singin' in the Rain (1952), The King and I (1956), West Side Story (1961), Summer and Smoke (1961), The Night of the Following Day (1968) และ Carnal Knowledge (1971)
กระเฉด

กระเฉด เป็นพืชล้มลุก ลำต้นลอยน้ำหรือเลื้อยแผ่ใกล้ฝั่ง มีชื่อพื้นเมืองอื่น ๆ คือ ผักหละหนอง (แม่ฮ่องสอน), ผักกระเสดน้ำ (ยโสธร, อุดรธานี, ภาคอีสาน), ผักหนอง (ภาคเหนือ), (ภาคใต้), ผักรู้นอน (ภาคกลาง)
ลักษณะทางพฤกษศาสตร์.
กระเฉดเป็นพืชที่เกิดตามผิวน้ำ ลำต้นเป็นเถากลมเนื้อนิ่ม ใบประกอบคล้ายใบกระถิน ใบจะหุบลงในเวลากลางคืน จึงเรียกว่า"ผักรู้นอน" ระหว่างข้อมีปล้องเป็นฟองสีขาวหุ้มลำต้น ช่วยพยุงให้กระเฉดลอยน้ำได้และช่วยดึงไนโตรเจนจากอากาศไปเลี้ยงยอด เรียกว่า "นมผักกระเฉด" มีรากงอกออกตามข้อ ดอกเป็นช่อเล็ก ๆ สีเหลืองเป็นพืชที่มีโปรตีนมากกว่าคาร์โบไฮเดรต และมีแร่ธาตุ วิตามินหลายชนิด ผลเป็นฝัก มีลักษณะแบน มีเมล็ด 4–10 เมล็ด
การปรุง.
กระเฉด เป็นผักที่ใช้ปรุงในเมนูอาหารไทยได้หลากหลายชนิด เช่น ยำผักกระเฉด หรือเป็นส่วนประกอบในยำ, แกงส้ม หรือผัดผักกระเฉด ในประเทศไทยมีพื้นที่ปลูกมากที่สุด คือ ที่อำเภอบางพลี จังหวัดสมุทรปราการ มีเนื้อที่ประมาณ 1,500 ไร่ และปริมาณเนื้อที่ปลูกทั้งจังหวัด 2,500 ไร่
ซอโรโลฟัส

ซอโรโลฟัส  เป็นไดโนเสาร์ตระกูลปากเป็ดมีหงอนเช่นเดียวกับพาราซอโรโลฟัสหรือคอริโธซอรัส
มีความยาวประมาณ 10-13 เมตร ค้นพบที่อเมริกาเหนือ และมองโกเลีย จีน มีความหมายของชื่อว่ากิ้งก่าหงอนใหญ่ อาศัยอยู่ใน
ยุคครีเทเชียสตอนต้นปลายประมาณ 80-75 ล้านปี ว่ายน้ำได้ดี
กุ่มบก

กุ่มบก (sacred garlic pear หรือ temple plant) เป็นไม้ยืนต้นขนาดเล็ก ในสกุลไม้กุ่ม ในวงศ์ไม้แจง มีถิ่นกำเนิดในญี่ปุ่น, ออสเตรเลีย, เอเชียตะวันออกเฉียงใต้ และ เกาะในมหาสมุทรแปซิฟิกใต้ กุ่มบกมีชื่อพื้นเมืองอื่นๆคือ สะเบาถะงัน ผักก่าม (อีสาน) เดิมถะงัน (เขมร)
ลักษณะทางพฤกษศาสตร์.
กุ่มบกเป็นไม้ต้นขนาดเล็ก 6-10 เมตร เปลือกต้นหนา ใบประกอบแบบนิ้วมือ มีใบย่อย 3 ใบ ช่อดอกแบบช่อกระจะ ออกตามง่ามใบใกล้ปลายยอด กลีบดอกสีขาวอมเขียวแล้วค่อยๆ เปลี่ยนเป็นสีเหลืองหรือชมพูอ่อน ผลกลม เปลือกมีจุดแต้มสีน้ำตาลอมแดง เมื่อแก่เปลือกเรียบ เมล็ดรูปคล้ายเกือกม้าหรือรูปไต ผิวเรียบ
เจนนิเฟอร์ โจนส์

เจนนิเฟอร์ โจนส์  (2 มีนาคม ค.ศ. 1919 - 17 ธันวาคม ค.ศ. 2009) เป็นนักแสดงชาวอเมริกัน ผู้เคยได้รับการเสนอชื่อเข้าชิงรางวัลออสการ์ 5 ครั้ง เธอได้รับรางวัลออสการ์ สาขานักแสดงนำหญิงยอดเยี่ยม จากการแสดงในภาพยนตร์เรื่อง "The Song of Bernadette" (1943)
เกรซ มัวร์

เกรซ มัวร์ (5 ธันวาคม ค.ศ. 1898 - 26 มกราคม ค.ศ. 1947) เป็นนักร้องโซปราโน โอเปรา และนักแสดงทั้งละครเวทีและภาพยนตร์ เธอมีฉายาว่า "ไนติงเกลฝั่งเทนเนสซี" ภาพยนตร์ที่เธอแสดงทำให้โอเปราได้รับความนิยมในหมู่ผู้ชมกว้างขึ้น
เสียชีวิต.
เธอเสียชีวิตขณะอายุ 48 ปี พร้อมกับอีก 21 คนในเหตุเครื่องบินตก ณ ท่าอากาศยานโคเปนเฮเกน กรุงโคเปนเฮเกน ประเทศเดนมาร์ก พร้อมกับเจ้าชายกุสตาฟ อดอล์ฟ ดยุกแห่งเวสเตร์บอตเติน พระราชบิดาในสมเด็จพระราชาธิบดีคาร์ลที่ 16 กุสตาฟแห่งสวีเดน จากการสอบสวนพบว่าเป็นความผิดพลาดของกัปตันที่เลินเล่อไม่ปลดกัสต์ล็อก (Gust lock) จนทำให้เครื่องเร่งไม่ขึ้นและตก
ผลงานการแสดง.
<templatestyles src="Div col/styles.css"/>
เชอร์ลีย์ บูท

เชอร์ลีย์ บูท  (30 สิงหาคม ค.ศ. 1897 - 16 ตุลาคม ค.ศ. 1992) เป็นนักแสดงชาวอเมริกัน
เธอเริ่มอาชีพการแสดงจากเป็นนักแสดงละครเวที เริ่มอาชีพละครบรอดเวย์ในปี ค.ศ. 1925 บทที่โดดเด่นของเธอคือบท โลลา ดีลานีย์ ในดราม่าเรื่อง "Come Back, Little Sheba" ซึ่งทำให้เธอได้รับรางวัลโทนี ในปี ค.ศ. 1950 เธอมีผลงานภาพยนตร์เรื่องแรกในฉบับภาพยนตร์ของ "Come Back, Little Sheba (1952 film)" ภาพยนตร์ในปี 1952 ที่เธอได้รับทั้งรางวัลออสการ์และรางวัลลูกโลกทองคำ ในสาขานักแสดงนำหญิงยอดเยี่ยม ถึงแม้ว่าเธอจะประสบความสำเร็จในภาพยนตร์มากกว่า แต่เธอก็เลือกการแสดงละครเวที และเธอมีผลงานแสดงภาพยนตร์อีก 4 เรื่องเท่านั้น
ตั้งแต่ปี 1961-1966 เธอรับบทในซิตคอมเรื่อง "Hazel" ซึ่งทำให้เธอได้รับรางวัลเอมมี เธอยังได้รับเสียงวิจารณ์ที่ดีจากการแสดงละครโทรทัศน์ในปี 1966 เรื่อง "The Glass Menagerie" เธอลาวงการไปในปี 1974
พีโบ ไบรสัน

รอเบิร์ต พีโพ "พีโบ" ไบรสัน  เกิดเมื่อวันที่ 13 เมษายน ค.ศ. 1951 เป็นนักร้อง-นักแต่งเพลงแนวริทึมแอนด์บลูส์และโซล เจ้าของรางวัลแกรมมี่ 2 ครั้ง เขาเกิดในกรีนวิลล์ รัฐเซาท์แคโรไลนา เขาเป็นที่รู้จักในการร้องเพลงแนวบัลลาด ซอฟต์ร็อก (โดยมากมักจะร้องคู่กับนักร้องหญิง) และเขามีผลงานในเพลงประกอบภาพยนตร์แอนิเมชันของดิสนีย์หลายเรื่อง
เสียงพยัญชนะนาสิก

เสียงพยัญชนะนาสิก เป็นเสียงพยัญชนะที่เกิดจากการหย่อนเพดานอ่อนในปาก แล้วปล่อยอากาศอย่างอิสระออกทางจมูก อวัยวะในช่องปากรูปแบบต่าง ๆ ทำหน้าที่สั่นพ้องเสียงให้ก้อง แต่อากาศจะไม่ออกมาทางช่องปากเพราะถูกกักด้วยริมฝีปากหรือลิ้น นอกจากนี้ยังมีเสียงพยัญชนะอื่นที่ออกเสียงขึ้นจมูก (nasalized) ซึ่งพบได้ยาก
คำอธิบาย.
โดยหลักการแห่งการเกิดเสียง เสียงนาสิกเป็นเสียงกลุ่มซอนอรันต์ (sonorant) ซึ่งหมายความว่าเสียงกลุ่มนี้จะไม่ปิดกั้นลมออก และเป็นเสียงก้องเสมอในแทบทุกภาษา เว้นแต่ภาษาไอซ์แลนด์กับภาษาเวลส์ที่มีแบบเสียงไม่ก้อง (ในขณะที่เสียงกลุ่มอ็อบสตรูอันต์ (obstruent) คือเสียงที่ปิดกั้นลมออก หรือปล่อยอากาศปริมาณน้อย และมีทั้งเสียงก้องและไม่ก้อง) อย่างไรก็ตามเสียงนาสิกต่าง ๆ ก็ถือว่าเป็นเสียงกักบนฐานที่เกิด เพราะการไหลของอากาศผ่านปากหยุดโดยสิ้นเชิง แต่ในขณะเดียวกันก็ปล่อยอากาศออกทางจมูกแทน จึงสามารถเรียกได้ว่าเสียงนาสิกมีพฤติกรรมที่เหมือนทั้งซอนอแรนต์และทั้งออบสตรูนต์ โดยทั่วไปเสียงนาสิกจะพิจารณาว่าเป็นซอนอแรนต์ตามคำอธิบาย แต่ในหลายภาษาเสียงนาสิกพัฒนามาจากหรือพัฒนาไปเป็นเสียงพยัญชนะกัก เสียงนาสิกมีแถบของพลังงานอยู่ที่ประมาณ 200 ถึง 2,000 เฮิรตซ์
เสียงนาสิก ลิ้นม้วน ก้อง เป็นเสียงปกติในกลุ่มภาษาอินโด-อารยัน
เสียงนาสิก เพดานแข็ง ก้อง เป็นเสียงปกติในภาษาแถบยุโรป เช่น ภาษาสเปน ñ, ภาษาฝรั่งเศสและภาษาอิตาลี gn, ภาษากาตาลา ภาษาฮังการี และภาษาลูกันดา ny, ภาษาเช็กและภาษาสโลวัก ň, ภาษาโปแลนด์ ń, ภาษาอุตซิตาและภาษาโปรตุเกส nh, ภาษาเซอร์เบีย ภาษาโครเอเชีย ภาษาบอสเนีย และภาษามอนเตเนโกร nj เป็นต้น
เสียงนาสิก เพดานอ่อน ก้อง มักเขียนแทนด้วยอักษรละติน ng
ภาษาไทย ภาษาอังกฤษ ภาษาเยอรมัน ภาษาจีนกลาง ฯลฯ ล้วนมีเสียง , และ แต่บางภาษาก็มีมากกว่านั้น เช่นภาษาทมิฬมีอักษรแต่ละตัวแทนเสียง , , , , และ ได้แก่ ம, ந, ன, ண, ஞ และ ங ตามลำดับ
ภาษากาตาลา ภาษาอุตซิตา ภาษาสเปน และภาษาอิตาลีมีเสียง , , เป็นหน่วยเสียง (phoneme) และมี , เป็นเสียงแปร (allophone) (สำเนียงภาษาสเปนในอเมริกาบางสำเนียง ไม่มีเสียงนาสิกฐานเพดานแข็ง มีแต่เพียงเสียงนาสิกที่ลิ้นส่วนหน้าสู่เพดานแข็ง (palatalized nasal) "นย" เหมือนในคำอังกฤษ canyon)
คำว่า เสียงหยุดนาสิก มักจะถูกย่อเหลือเพียงแค่ เสียงนาสิก อย่างไรก็ตามก็มีเสียงนาสิกอื่น ๆ เช่น เสียงเสียดแทรกนาสิก เสียงสะบัดลิ้นนาสิก และเสียงสระนาสิก เช่นในภาษาฝรั่งเศส ภาษาโปรตุเกส ภาษากาตาลา (บางสำเนียง) ภาษาโยรูบา ภาษากเบ ภาษาโปแลนด์ และภาษาสโลวีเนียสำเนียงลูบลิยานา ในสัญลักษณ์สัทอักษรสากล เสียงสระนาสิกแสดงด้วยเครื่องหมายทิลเดอ (~) ไว้เหนือสระ เช่น คำฝรั่งเศส sang ออกเสียงคล้าย "ซอง" แต่ไม่ใช่เสียงสะกด
ภาษาที่ไม่มีเสียงนาสิก.
ภาษาเพียงส่วนน้อยประมาณ 2.3% ของโลก ไม่มีเสียงพยัญชนะนาสิก Ferguson จึงตั้งข้อสังเกตว่าทุกภาษาจะต้องมีเสียงพยัญชนะนาสิกเป็นหลักอย่างน้อยหนึ่งเสียง เมื่อมีภาษาใดภาษาหนึ่งถูกจัดว่าไม่มีเสียงพยัญชนะนาสิกแล้ว เสียงนาสิกที่เกิดขึ้นจะถือว่าเป็นเสียงแปร คือไม่ใช่รูปแบบทางทฤษฎีที่จะยอมรับได้ว่าเสียงนาสิกเป็นเสียงพื้นฐานของภาษานั้น
จูดี เดวิส

จูดี เดวิส (เกิดวันที่ 23 เมษายน ค.ศ. 1955) เป็นนักแสดงชาวออสเตรเลียที่มีผลงานในภาพยนตร์ โทรทัศน์ และละครเวที ด้วยอาชีพการงานที่ยาวนานกว่า 40 ปี ทำให้เธอได้รับคำชมเชยในด้านความสามารถรอบด้านและได้รับการยกย่องว่าเป็นหนึ่งในนักแสดงหญิงที่เก่งที่สุดในรุ่นของเธอ โดยวูดดี อัลเลนกล่าวถึงเธอว่าเป็น "หนึ่งในนักแสดงหญิงที่น่าตื่นตาที่สุดในโลก"
เดวิสมีผลงานการแสดงครั้งแรกจากภาพยนตร์ในปี 1979 เรื่อง "My Brilliant Career" เธอได้รับรางวัลการแสดงหลายครั้ง ได้รับ 1 รางวัลลูกโลกทองคำ, 2 รางวัลเอมมี, 1 รางวัลบาฟต้าและ 5 รางวัลเอเอฟไอ เธอยังได้รับการเสนอชื่อเข้าชิงรางวัลออสการ์ 2 ครั้ง
มาร์ชา โทมาสัน

มาร์ชา โทมาสัน  เกิดเมื่อวันที่ 19 มกราคม ค.ศ. 1976 เป็นนักแสดงชาวอังกฤษ เป็นที่รู้จักจากบทบาท เนสซา โฮลต์ ในสองฤดูกาลแรกของซีรีส์ทางเอ็นบีซีเรื่อง "Las Vegas" และจากบทนักแสดงร่วมทางซีรีส์ทางช่องเอบีซี เรื่อง "Lost" รับบทเป็นนาโอมิ ดอร์ริต
ธงชาติไซปรัส

ธงชาติไซปรัส  เริ่มใช้อย่างเป็นทางการนับตั้งแต่วันที่ 16 สิงหาคม ค.ศ. 1960 ตามข้อตกลงซูริคและลอนดอน ซึ่งกำหนดให้ไซปรัสมีสถานะเป็นรัฐเอกราชและมีรัฐธรรมนูญเป็นของตนเอง ธงนี้ออกแบบโดยอิสเม็ต กือเนย์  นักศิลปะชาวไซปรัสเชื้อสายเติร์ก
ลักษณะของธงชาติไซปรัสเป็นรูปแผนที่ของเกาะไซปรัสทั้งหมด รองรับด้วยช่อมะกอกสองช่อบนพื้นสีขาวอันเป็นสัญลักษณ์ของสันติภาพ ส่วนช่อมะกอกคู่นอกจากจะหมายถึงสันติภาพโดยทั่วไปแล้ว ยังมีความหมายเฉพาะเจาะจงถึงสันติภาพระหว่างชาวไซปรัสเชื้อสายเติร์กและกรีก สีของแผนที่เกาะไซปรัสนั้นเป็นสีเหลืองทองแดง มีความหมายถึงแร่ทองแดงซึ่งเป็นทรัพยากรที่มีอยู่มากภายในเกาะ (โดยหลักแล้วมักอยู่ในรูปของชาลโคไพไรต์ (chalcopyrite) ซึ่งมีสีเหลือง) อาจเป็นที่มาแห่งนามของเกาะนี้
การสร้าง.
ธงชาตฺสาธารณรัฐไซปรัสมีขึ้นหลังธงชาติบริติชไซปรัส ก่อนเป็นเอกราช ไซปรัสรับธงใหม่ใช้ ตามรัฐธรรมนูญระบุว่า ธงนั้นควร "มีแบบและสีที่เป็นกลาง" นั่นคือ ธงนั้นไม่ประกอบด้วยสีน้ำเงินหรือแดง (สีของธงชาติกรีซและธงชาติตุรกี) และไม่แสดงไม้กางเขนหรือจันทร์เสี้ยว
ธงแบบเดิมที่เสนอโดยอดีตรัฐบาลอาณานิคมของอังกฤษมีลักษณะเป็นตัวอักษร K สีน้ำตาลสนิมบนพื้นสีขาว ธงนี้ถูกปฏิเสธจากประธานาธิบดี มาการิออสที่ 3 และรองประธานาธิบดี ฟาซิล คือชึค (Fazil Küçük) ผู้เลือกธงที่เสนอโดยอิสเม็ต กือเนย์ นักศิลปะชาวไซปรัสเชื้อสายเติร์ก
การใช้งานธงชาติกรีซและตุรกี.
รัฐธรรมนูญไซปรัสกำหนดให้มีการใช้ธงชาติไซปรัสร่วมกันกับทั้งธงชาติกรีซและธงชาติตุรกี (สถาบันและองค์กรต่างๆ ของรัฐจะต้องแสดงธงชาติไซปรัสร่วมกับธงชาติกรีซและธงชาติตุรกี ส่วนพลเรือนอาจเลือกชักธงชาติไซปรัสขึ้นร่วมกับธงชาติกรีซหรือธงชาติตุรกีเพียงใดธงหนึ่ง หรือจะชักร่วมกันกับธงของทั้งสองชาติก็ได้) แต่ว่าในทางปฏิบัติแล้ว ธงชาติไซปรัสมักจะถูกใช้โดยชาวไซปรัสเชื้อสายกรีกเท่านั้น ต่อมาเมื่อเกิดการรุกรานไซปรัสโดยตุรกีและการสถาปนาไซปรัสเหนือขึ้นเป็นรัฐซึ่งประกาศเอกราชเพียงฝ่ายเดียว ชาวไซปรัสเชื้อสายตุรกีจึงเลือกใช้ธงชาติไซปรัสเหนือเป็นธงของกลุ่มตนเอง
ซอนยา วาลเกอร์

ซอนยา วาลเกอร์  เกิดเมื่อวันที่ 6 มิถุนายน ค.ศ. 1974 เป็นนักแสดงชาวอังกฤษ เป็นที่รู้จักจากบทบาทในซีรีส์ทางช่องเอบีซี เรื่อง "อสุรกายดงดิบ" กับบทบาท เพเนโลเพ "เพนนี" วิดมอร์ เธอยังแสดงในบทบาทโอลิเวีย เบนฟอร์ด ในซีรีส์ช่องเอบีซีเรื่อง "FlashForward"
เมลิสซา ลีโอ

เมลิสซา เชสซิงตัน ลีโอ  หรือเป็นที่รู้จักในอีกชื่อว่า มาร์กาเรต เมย์ ที่ 2  หรือ มาร์กาเรต เมย์  เกิดเมื่อวันที่ 14 กันยายน ค.ศ. 1960 เป็นนักแสดงชาวอเมริกัน เป็น่ที่รู้จักในบทเคย์ ฮาวเวิร์ด ในซีรีส์ทางโทรทัศน์เรื่อง "" ตั้งแต่ปี 1993–1997 เธอยังแสดงในซีรีส์เรื่อง "All My Children" และ "The Young Riders" ผลงานแสดงภาพยนตร์ที่เธอแสดงอย่างเช่น "A Time of Destiny", "Last Summer in the Hamptons", "21 Grams", "Confess", และ "The Three Burials of Melquiades Estrada" 
ในปี ค.ศ. 2009 เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม จากบทบาทการแสดงในเรื่อง "Frozen River"
หย่งชวนโนซอรัส

หย่งชวนโนซอรัส  ค้นพบในจีนเมื่อปีค.ศ. 1978 เป็นไดโนเสาร์กินเนื้อตระกูลMetriacanthosauridae ขนาดและความยาวของร่างกายประมาณ 8-11 เมตร กะโหลก ยาว 1.11 เมตร (3.6ฟุต) มีปุ่มที่บริเวณจมูก และน้ำหนัก3.4-3.7 ตัน
ซาราห์ ซิดดอนส์

ซาราห์ ซิดดอนส์  (5 กรกฎาคม ค.ศ. 1755 - 8 มิถุนายน ค.ศ. 1831) เป็นนักแสดงชาวอังกฤษ เป็นที่รู้จักในการเป็นนักแสดงบทโศกในคริสต์ศวรรษที่ 18 เธอเป็นพี่สาวของ จอห์น ฟิลลิป เคมเบิล, ชาร์ล เคมเบิล, สตีเฟน เคมเบิล, แอน แฮตตัน และเอลิซาเบธ วิตล็อก เธอโด่งดังจากการรับบทในตัวละครแบบเชกสเปียร์ เลดี้ แม็กเบธ ในฉบับของเธอ สมาคมซาราห์ซิดดอนส์มีการมอบรางวัลซาราห์ซิดดอนส์เป็นประจำที่ชิคาโกในทุก ๆ ปี สำหรับนักแสดงหญิงผู้มีผลงานโดดเด่น
เอ๋อเหมยซอรัส

เอ๋อเหมยซอรัส  เป็นไดโนเสาร์ซอโรพอดขนาดเล็ก ค้นพบฟอสซิลที่ภูเขาเอ๋อเหมย ประเทศจีน ขนาดประมาณ 10-21เมตร ค้นพบในปี ค.ศ. 1939 อาศัยอยู่ในยุคจูแรสซิกตอนปลาย
คริส ร็อก

คริสโตเฟอร์ จูเลียส "คริส" ร็อก ที่ 3 (เกิดเมื่อวันที่ 7 กุมภาพันธ์ พ.ศ. 2508) เป็นดาราตลก นักแสดง นักเขียนบท โปรดิวเซอร์โทรทัศน์ โปรดิวเซอร์ภาพยนตร์และผู้กำกับภาพยนตร์ ได้รับการโหวตให้เป็นอันดับ 5 ของดาราตลกสแตนอัปคอเมดี้ที่ยอดเยี่ยมที่สุดตลอดกาล จากช่องคอเมดีเซ็นทรัล
ในงานประกาศผลรางวัลออสการ์ ครั้งที่ 94 คริส ร็อก ได้กล่าวเชิงเยาะเย้ยอาการโรคผมร่วงเป็นหย่อมของเจดา พิงคิตต์ สมิท ภรรยาของวิลล์ สมิธ โดยเปรียบเทียบกับการโกนหัวของเดมี มัวร์ ในภาพยนตร์ จี. ไอ. เจน จากคำพูดนี้ วิลล์ได้เดินขึ้นไปบนเวทีและตบหน้าร็อก หลังจากนั้นก็กล่าวห้ามไม่ให้ร็อกเอ่ยชื่อเจดาอีก ต่อมาเมื่อวิลล์ได้รับรางวัลออสการ์ สาขานักแสดงนำชายยอดเยี่ยมในงานเดียวกันนั้น เขาได้กล่าวขอโทษผู้จัดงานและผู้ได้รับการเสนอชื่อเข้าชิงรางวัลนี้ทุกคนต่อการกระทำดังกล่าว แต่ไม่ได้เอ่ยถึงร็อกแต่อย่างใด ทั้งนี้ กรมตำรวจลอสแอนเจลิสเปิดเผยว่าคริส ร็อก ปฏิเสธที่จะแจ้งความดำเนินคดีกับวิลล์ สมิธ
ดยุกแห่งคอนน็อตและสแตรธเอิร์น

ดยุกแห่งคอนน็อตและสแตรธเอิร์น  เป็นบรรดาศักดิ์ประกอบพระอิสริยยศซึ่งสถาปนาโดยสมเด็จพระราชินีนาถวิกตอเรียแห่งสหราชอาณาจักรบริเตนใหญ่และไอร์แลนด์ ให้แก่เจ้าชายอาร์เธอร์ พระราชโอรสพระองค์ที่สาม
ประวัติ.
ตามราชประเพณี สมาชิกในพระราชวงศ์ของพระมหากษัตริย์จะได้รับการสถาปนาพระอิสริยยศที่เกี่ยวข้องกับประเทศอังกฤษ สก็อตแลนด์ ไอร์แลนด์ และเวลส์ สามราชอาณาจักรและหนึ่งนครรัฐซึ่งรวมกันเป็นสหราชอาณาจักร พระอิสริยยศดยุกแห่งคอนน็อตและสแตรธเอิร์นได้ตั้งตามหนึ่งในสี่มณฑลของประเทศไอร์แลนด์ ซึ่งในปัจจุบันเป็นที่รู้จักในตัวสะกดตามภาษาไอริชว่า "Connacht" หากพระอิสริยยศดังกล่าวไม่มีผู้ใดถือครองจะพระราชทานให้แก่พระราชโอรสพระองค์ที่สามของพระมหากษัตริย์ โดยพระราชโอรสพระองค์ใหญ่จะได้รับพระราชทานพระอิสริยยศ ดยุกแห่งคอร์นวอลล์ (ในประเทศอังกฤษ) กับดยุกแห่งโรธเซย์ (ในประเทศสก็อตแลนด์) และจะได้รับการสถาปนาเป็นเจ้าชายแห่งเวลส์ในช่วงเวลาหนึ่ง ในขณะที่พระราชโอรสพระองค์ที่สองจะได้รับการสถาปนาเป็นดยุกแห่งยอร์ก หากพระอิสริยยศยังไม่มีผู้ใดถือครอง
ภายหลังจากที่การแยกตัวเป็นอิสระของเสรีรัฐไอริชออกจากสหราชอาณาจักรในปีค.ศ. 1922 บรรดาศักดิ์ที่เกี่ยวข้องกับเมืองหรือมณฑลภายในเสรีรัฐไอริชซึ่งต่อมากลายเป็นสาธารณรัฐไอร์แลนด์นั้นได้มีการระงับการพระราชทาน ส่วนบรรดาศักดิ์ที่เกี่ยวข้องกับไอร์แลนด์เหนือนั้นยังมีการพระราชทานอยู่ตามปกติ
หลังจากที่เจ้าชายอาร์เธอร์สิ้นพระชนม์ลงในปีค.ศ. 1942 บรรดาศักดิ์นี้ได้สืบตระกูลไปยังหลานชายคนโต คือ อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ซึ่งอีก 15 เดือนต่อมาได้ถึงแก่กรรมลงโดยปราศจากทายาท ทำให้ถือว่าบรรดาศักดิ์ดยุกแห่งคอนน็อตและสแตรธเอิร์นสิ้นสุดลงโดยปริยาย
เจ้าชายอาร์เธอร์ ดยุกแห่งคอนน็อตและสแตรธเอิร์น

เจ้าชายอาร์เธอร์ ดยุกแห่งคอนน็อตและสแตรธเอิร์น (อาร์เธอร์ วิลเลียม แพทริค อัลเบิร์ต; 1 พฤษภาคม ค.ศ. 1850 - 16 มกราคม ค.ศ. 1942) ทรงเป็นสมาชิกในพระราชวงศ์อังกฤษ ซึ่งทรงดำรงตำแหน่งผู้สำเร็จราชการแห่งแคนาดา ระหว่างปี ค.ศ. 1911 - ค.ศ. 1916 พระองค์ประสูติแด่สมเด็จพระราชินีนาถวิกตอเรียในกรุงลอนดอน ประเทศอังกฤษ และทรงได้รับการศึกษาโดยพระอาจารย์ส่วนพระองค์ก่อนทรงเข้าศึกษาต่อในวิทยาลัยการทหารหลวง ณ เมืองวูลิช เมื่อพระชนมายุ 16 พรรษา เมื่อจบการศึกษา พระองค์ทรงได้รับการประดับยศร้อยโทแห่งกองทัพบกอังกฤษ และปฏิบัติหน้าที่อยู่ในกองทัพอยู่เป็นเวลา 40 ปี โดยได้ทอดพระเนตรภารกิจของกองทัพในหลายส่วนของจักรวรรดิอังกฤษ ในช่วงเวลานี้เจ้าชายอาร์เธอร์ ทรงได้รับการสถาปนาพระอิสริยยศเป็นดยุก โดยทรงดำรงพระอิสริยยศเป็นดยุกแห่งคอนน็อตและสแตรธเอิร์น และเอิร์ลแห่งซัสเซ็กส์ เป็นพระราชปิตุลา (อา)ในสมเด็จพระเจ้าจอร์จที่ 5 เเห่งสหราชอาณาจักร
พระองค์ทรงเสกสมรสกับ มีพระบุตรดังนี้
เจ้าชายอาร์เธอร์ ดยุกแห่งคอนน็อตและสแตรธเอิร์น ทรงเป็นพระราชโอรสในสมเด็จพระราชินีนาถวิกตอเรียและเจ้าชายอัลเบิร์ต ที่ยังทรงดำรงพระชนม์ชีพเป็นพระองค์สุดท้าย ก่อนจะสิ้นพระชนม์ลงเมื่อวันที่ 16 มกราคม ค.ศ. 1942 สิริพระชันษา 91 ปี
โปรโตเซอราทอปส์

โปรโตเซอราทอปส์  เป็นไดโนเสาร์ตระกูลเซอราทอปส์เชียน ค้นพบในประเทศมองโกเลีย ในทะเลทรายโกบี ขนาดประมาณ 2 เมตร สูง 60 เซนติเมตร หนัก40-180 กิโลกรัม อาศัยอยู่ในยุคครีเทเชียสตอนปลาย เคยค้นพบฟอสซิลของมันกำลังกัดเวโลซีแรปเตอร์ คาดว่าตายเพราะพายุทรายฝังกลบ และในปี ค.ศ. 1923 ได้ค้นพบไข่ของโปรโตเซอราทอปส์ ถือว่าเป็นไข่ใบแรกของไดโนเสาร์ที่มนุษย์ค้นพบและพิสูจน์ให้เห็นว่าไดโนเสาร์สองสายพันธุ์นี้คือคู่ปรับในอดีตกาลนั่นเอง
พวกสามเขารุ่นแรก.
โปรโตเซอราทอปส์เป็นไดโนเสาร์กินพืชสามเขารุ่นแรก มันมีเขาเล็กๆแค่เขาเดียว มันมีจะงอยปากคมและแรงกัดที่แข็งแรง พวกมันมักอยู่รวมกันเป็นฝูงเพื่อความปลอดภัย
อูโน่

อูโน่ (จากภาษาอิตาลีกับสเปน แปลว่า 'หนึ่ง'; เขียนตามตราเป็น UNO)
เป็นเกมไพ่ชนิดหนึ่งของอเมริกัน ที่เล่นด้วยไพ่สำรับที่พิมพ์แบบพิเศษ หลักการทั่วไปของเกมจะอยู่ใน Crazy Eights ครอบครัวของเกมไพ่ เกมนี้ได้รับการพัฒนาขึ้นครั้งแรกเมื่อปี ค.ศ. 1971 (พ.ศ. 2514) โดย เมิร์ล ร็อบบินส์ (Merle Robbins) ในซินซินแนติ ซึ่งเป็นย่านชานเมืองในรัฐโอไฮโอ เป็นแบรนด์ Mattel ตั้งแต่ปี ค.ศ.1992 (พ.ศ. 2535) 
เมื่อครอบครัวและเพื่อน ๆ ของเขาเริ่มเล่นกันมากขึ้นเรื่อย ๆ เขาใช้เงินไป 8,000 ดอลลาร์สหรัฐ (253,599.46 บาท) เพื่อมีเกมทำเองจำนวน 5,000 ชุด เขาขายมันที่ร้านตัดผมของเขาในตอนแรก และนักธุรกิจในท้องถิ่นก็เริ่มขายสินค้าด้วยเช่นกัน ต่อมาร็อบบินส์ได้ขายลิขสิทธิ์ของ อูโน่ ให้กับกลุ่มเพื่อนที่นำโดย โรเบิร์ต เทเซก (Robert Tezak) เจ้าของสถานที่จัดงานศพในเมืองโจเลียตในรัฐอิลลินอยและได้รับสิทธิพิเศษ 50,000 ดอลลาร์สหรัฐ (1,584,996.65 บาท) รวมค่าลิขสิทธิ์ 10 เซ็นต์ (3.17 บาท) ต่อเกม เทเซกก่อตั้ง International Games, Inc. เพื่อทำการตลาดกับ อูโน่ โดยมีสำนักงานอยู่หลังห้องรับแขกของเขา เกมนี้ผลิตโดย ลูวิส ซอลท์ซแมน (Lewis Saltzman) จากบริษัท Saltzman Printers ในเมืองเมย์วูด รัฐอิลลินอย ในปี ค.ศ. 1992 (พ.ศ. 2535) เกม International Games กลายเป็นส่วนหนึ่งของ บริษัท Mattel
กฎอย่างเป็นทางการ.
 จุดมุ่งหมายของเกมคือการเป็นผู้เล่นคนแรกที่ทำแต้มได้ 500 คะแนนได้สำเร็จ (การเล่นมักจะต้องผ่านหลายรอบ) โดยผู้เล่นจะทิ้งบัตรทั้งหมดและได้รับคะแนนที่ค่าของคะแนนจะเป็นค่าตัวเลขรวมของใบที่ยังถืออยู่โดยผู้เล่นคนอื่น ๆ
ไพ่ 1 สำรับ ประกอบด้วยการ์ดทั้งหมด 108 ใบ แบ่งออกเป็นทั้งหมด 4 สี (สีแดง, สีเขียว, สีน้ำเงิน และ สีเหลือง) ซึ่งแต่ละสีจะมีสีละ 25 ใบ แต่ละสีจะมีไพ่ตัวเลข เลขละ 2 ใบ ยกเว้นเลข 0 ที่มีแค่ 1 ใบ โดยแต่สีจะมีเลข 0 ถีง 9 "Skip", "Draw Two", และ "Reverse" (ไพ่สามใบนี้จะเรียกว่า "action cards") นอกจากนี้ในสำรับยังมี "Wild" และ "Wild Draw Four" อย่างละ 4 ใบ
การเริ่มต้นเล่น ให้เอาไพ่เจ็ดใบแจกให้กับผู้เล่นแต่ละคน สับไพ่ด้านบนของสำรับพลิกและวางไว้เพื่อเริ่มต้น ผู้เล่นจะเล่นไปทางด้านซ้ายของคนที่เริ่มเล่นคนแรก (ตามเข็มนาฬิกา) ยกเว้นไพ่ใบแรกจะเป็นไพ่ action หรือไพ่ Wild (ดูด้านล่าง) เมื่อถึงตาผู้เล่นต้องทำอย่างใดอย่างหนึ่งดังต่อไปนี้
เล่นตามเข็มนาฬิกาบนโต๊ะ
ไพ่ Action และไพ่ Wild มีเอฟเฟคดังต่อไปนี้
เมื่อผู้เล่นเล่นไพ่ใบก่อนสุดท้ายบนมือ ต้องเตือนผู้เล่นคนอื่นด้วยการพูดว่า "อูโน่"
ผู้เล่นคนแรกที่ทิ้งไพ่หมดมือถือว่าชนะรอบนั้นและนับคะแนนตามจำนวนไพ่บนมือผู้เล่นคนอื่น ไพ่ตัวเลขมีคะแนนเท่ากับเลขบนไพ่ ไพ่แอ็กชันมีค่า 20 คะแนน ไวด์และจั่วไวด์มี 50 คะแนน ถ้าไพ่ใบสุดท้ายที่ทิ้งไปเป็นไพ่จั่ว ให้ผู้เล่นคนถัดไปจั่วก่อนนับคะแนน
วงศ์นกโพระดก

นกโพระดก เป็นนกขนาดกลาง อยู่ในวงศ์ Megalaimidae (บางข้อมูลจัดให้อยู่ในวงศ์ Ramphastidae หรือนกทูแคน ที่พบในอเมริกาใต้ โดยจัดให้เป็นวงศ์ย่อย Megalaiminae) จัดอยู่ในอันดับนกหัวขวานและนกโพระดก (Piciformes) มีลักษณะจะงอยปากหนาใหญ่ และมีขนที่โคนปาก ร้องเสียงดัง ได้ยินไปไกล ลำตัวอ้วนป้อม ส่วนหัวมีขนาดใหญ่ มีสีสันสวยงาม มีทั้งหมด 26 ชนิด พบทั่วไปในทวีปเอเชียตั้งแต่ทิเบต จนถึงอินโดนีเซีย พบมากในคาบสมุทรมลายู และเกาะสุมาตรา
ทำรังในโพรงไม้ ด้วยการเจาะไม้ให้เป็นรูเหมือนกับนกหัวขวาน ซึ่งเป็นนกในอันดับเดียวกัน แต่โพรงของนกโพระดกจะมีขนาดพอดีตัวทำให้การเข้าออกรังบางทีทำได้ไม่คล่องเท่านกหัวขวาน วางไข่ครั้งละ 2-4 ฟอง ใช้เวลาฟักเป็นตัวประมาณ 13-15 วัน เป็นนกที่กินผลไม้เช่น ลูกโพ, ลูกมะเดื่อฝรั่ง และแมลง เป็นอาหาร
สำหรับนกในวงศ์นี้ที่พบในประเทศไทยมีทั้งหมด 15 ชนิด ได้แก่
รายชื่อนกโพระดกที่พบในประเทศไทย.
</onlyinclude>
ยูโอโพลเซอฟารัส

ยูโอโพลเซอฟารัส  เป็นไดโนเสาร์แองคีลอซอร์หรือไดโนเสาร์หุ้มเกราะชนิดหนึ่ง อาศัยอยู่ในยุคครีเทเชียสตอนปลาย ร่างกายของมันหุ้มเกราะ ขนาดของมันประมาณ 6 เมตร มีลูกตุ้มอยู่ที่หาง ลูกตุ้มนั้นหนักถึง 29 กิโลกรัม ดังนั้นยูโอโพลเซอฟาลัสจึงกลายเป็นรถถังแห่งยุคครีเทเชียส
เจเน็ต เกย์เนอร์

เจเน็ต เกย์เนอร์  (6 ตุลาคม ค.ศ. 1906 - 14 กันยายน ค.ศ. 1984) เป็นนักแสดงชาวอเมริกัน
เป็นหนึ่งในนักแสดงหญิงในยุคหนังเงียบที่ประสบความสำเร็จที่สุด ในปี 1928 เกย์เนอร์เป็นนักแสดงคนแรกที่ได้รับรางวัลออสการ์สาขานักแสดงนำหญิงยอดเยี่ยม จากการแสดงในภาพยนตร์ 3 เรื่องคือ "Seventh Heaven" (1927), "" (1927) และ "Street Angel" (1928) นี่เหตุเพียงครั้งเดียวที่นักแสดงหญิงได้รับรางวัลจากหลายบทบาท กฎนี้ต่อมาเปลี่ยนในอีก 3 ปีต่อมาโดย AMPAS ต่อมาเธอก็ยังมีผลงานการแสดงภาพยนตร์เสียง และประสบความสำเร็จในฉบับดั้งเดิมของภาพยนตร์เรื่อง "A Star Is Born" (1937)
เธอมีผลงานเป็นระยะ ๆ ในช่วงปลายคริสต์ทศวรรษ 1930 เธอถูกรถยนต์ชนอย่างแรงในปี ค.ศ. 1982 เป็นผลทำให้เธอเสียชีวิตในอีก 2 ปีต่อมา
คาร์โนทอรัส

คาร์โนทอรัส  เป็นไดโนเสาร์เทอโรพอด ถูกค้นพบที่อเมริกาใต้ โดยมันมีชีวิตอยูในช่วงยุคครีเทเชียสตอนปลาย ระหว่าง 71 - 69 ล้านปีก่อน โดยในตอนนี้ยังค้นพบพวกมันแค่เพียงสปีชีส์เดียวคือ Carnotaurus Sastrei โดยมันเป็นหนึ่งในไดโนเสาร์จากซีกโลกใต้ที่มีคนรู้จักมากที่สุด จากสื่อภาพยนตร์หรือสารคดี อีกทั้งมันยังเป็นไดโนเสาร์เทอโรพอดที่ต่างจากเทอโรพอดชนิดอื่นๆ อย่างชัดเจน เพราะมันมีเขาทั้งสองข้างตรงบริเวณเหนือตาที่เป็นลักษณะเด่นเฉพาะตัวของมัน จึงทำให้มันดูเตะตาสำหรับกลุ่มคนที่เป็นเด็กอย่างมาก
คาร์โนทอรัส เป็นไดโนเสาร์เทอโรพอดที่เรารู้ข้อมูลมันค่อนข้างเยอะ เนื่องจากมีการค้นพบฟอสซิลโครงกระดูกของมันที่มีความสมบูรณ์มากถึง 70% จึงทำให้นักบรรพชีวินวิทยามีความรู้เกี่ยวกับมันมาก โดยมันถูกค้นพบที่รัฐชูบุต ประเทศอาร์เจนตินา ทวีปอเมริกาใต้ เมื่อปี 1984 โดยถูกค้นพบในหมวดหิน La Colonia Formation โดย คาร์โนทอรัส ถูกจัดอยู่ในวงศ์ของไดโนเสาร์ Abelisauridae (เอบิลิซอริดี) ซึ่งเป็นวงศ์ของไดโนเสาร์เทอโรพอดขนาดกลางถึงขนาดใหญ่ ลักษณะเด่นของไดโนเสาร์วงศ์นี้ คือมีขาหน้าที่เล็กจิ๋วจนเหมือนจะใช้การไม่ได้ และมีรูปร่างที่ปราดเปรียวเหมาะสำหรับการวิ่ง แต่ไม่เหมาะกับการวิ่งแบบเลี้ยวไปเลี้ยวมาจะทำให้ตัวของพวกมันล้มทันที
คาร์โนทอรัส เป็นเทอโรพอดขนาดใหญ่ โดยมันเป็นนักล่าที่มีน้ำหนักเบามาก มีความยาวลำตัวอยู่ที่ 7.4 - 8 เมตร และมีน้ำหนักตัวอยู่ที่ 1.3 - 2.1 ตัน คาร์โนทอรัสนับเป็นไดโนเสาร์เทอโรพอดที่มีความเป็นเอกลักษณ์เฉพาะตัวอย่างมาก และคงจะหลีกไม่พ้นเขาทั้งสองข้างที่อยู่บนหัวของมันที่ทำให้มันดูมีเอกลักษณ์ขึ้นมา นักบรรพชีวินวิทยาหลายต่อหลายคนยังมีการศึกษากันอยู่ว่าพวกมันมีเขาไว้ใช้ทำสิ่งใด แต่โดยส่วนใหญ่แล้วจะสันนิษฐานกันว่าเขาของคาร์โนทอรัสมีไว้ใช้ในการป้องกันตัวและการหาคู่ ซึ่งอาจจะสอดคล้องกับโครงสร้างร่างกายส่วนอื่นๆของพวกมันโดยเฉพาะแผ่นหลัง บริเวณหลังของพวกมันมีการค้นพบตุ่มเกล็ดขนาด 5 มิลลิเมตร เรียงเป็นแถวตรงกระจัดกระจายอยู่ตามแนวกระดูกสันหลัง โดยหลักฐานนี้ มีการค้นพบจากรอยประทับของผิวหนังที่กลายเป็นฟอสซิล และยังเป็นการยืนยันได้อีกว่าตัวของคาร์โนทอรัสนั้นไม่มีขน
รายละเอียด.
คาร์โนทอรัส เป็นเทอโรพอดประเภทกินเนื้อขนาดใหญ่ คาร์โนทอรัสมีความยาวลำตัวอยู่ที่ 7.4 - 8 เมตร (24.6 ฟุต - 26.2 ฟุต) ซึ่งคาร์โนทอรัสเป็นไดโนเสาร์วงศ์ Abelisauridae (เอบิลิซอริดี) ที่มีขนาดใหญ่เกือบที่สุดในวงศ์ของมัน โดยมันมีขนาดเป็นรอง Ekrixinatosaurus (เอคริกซินาโทซอรัส) จากปาตาโกเนีย ที่มีการคาดการณ์ขนาดใหญ่ที่สุดอยู่ที่ 10 - 11 เมตร คาร์โนทอรัสมีน้ำหนักตัวอยู่ที่ 1.3 - 2.1 ตัน เปรียบเทียบได้กับช้างประมาณครึ่งตัว
อาการจาม

จาม  เป็นกลไกกึ่งอัตโนมัติของการขับลมออกจากปอดผ่านทางจมูกและปากอย่างรวดเร็ว มักเกิดจากอนุภาคแปลกปลอมระคายเคืองเยื่อเมือกของจมูก
องค์ประกอบทางชีวภาพ.
หน้าที่ของการจามเป็นการขับเมือกซึ่งมีอนุภาคแปลกปลอมหรือสารระคายออก และช่วยทำความสะอาดโพรงจมูก ในระหว่างการจามเพดานอ่อนและลิ้นไก่กดลงในขณะที่ส่วนหลังของลิ้นยกขึ้นเพื่อปิดช่องทางผ่านทางปากบางส่วน เพื่อให้ลมที่ถูกขับจากปอดจะออกมาผ่านทางจมูก และเนื่องจากปากปิดบางส่วนจึงทำให้มีปริมาณอากาศจำนวนหนึ่งผ่านออกทางปากด้วย แรงและปริมาณของการขับอากาศผ่านทางจมูกมีความหลากหลาย
กลไกโดยรวม.
การจามมักเกิดเมื่อมีอนุภาคแปลกปลอมหรือมีสิ่งกระตุ้นภายนอกที่เพียงพอผ่านขนจมูกมาถึงเยื่อเมือกของจมูก ซึ่งจะกระตุ้นให้ฮิสทามีนหลั่ง และเกิดการระคายเซลล์ประสาทในจมูกแล้วส่งสัญญาณประสาทไปยังสมองเพื่อกระตุ้นการจามผ่าเครือข่ายประสาทไทรเจมินัล (trigeminal nerve network) จากนั้นสมองแปรสัญญาณแรกเริ่ม กระตุ้นกล้ามเนื้อคอหอยและหลอดลม และมีการเปิดช่องปากและโพรงจมูกให้กว้างขึ้นเพื่อให้เกิดการปล่อยอากาศและอณูชีวภาพอย่างมีประสิทธิภาพ การจามที่มีประสิทธิภาพจำเป็นต้องอาศัยการทำงานของอวัยวะในส่วนบนของร่างกายหลายอวัยวะ การจามเป็นการตอบสนองที่เป็นรีเฟล็กซ์ที่อาศัยใบหน้า คอ และกล้ามเนื้อหน้าอก
สุรัสวดี เชื้อชาติ

สุรัสวดี เชื้อชาติ (ชื่อเล่น: แหม่ม) หรือที่รู้จักกันดีในชื่อ มาม่า บลูส์ ผู้กำกับภาพยนตร์โฆษณาอิสระ เคยมีผลงานร้องเพลงออกอัลบั้มชื่อชุด "มาม่า บลูส์" กับค่ายมูเซอร์ เรคคอร์ดสจากการชักชวนของประภาส ชลศรานนท์ ด้วยบุคลิกที่เป็นหญิงร่างใหญ่ เสียงห้าว ร้องเพลงบลูส์ เพลงที่เธอร้องได้รับความนิยม โดยเฉพาะเพลง "ควายเท่านั้น" อัลบั้มชุดนี้มียอดขายได้ในระดับหนึ่งแสนชุด 
สุรัสวดี เชื้อชาติ จบการศึกษาจากโรงเรียนสตรีวิทยา และคณะวารสารศาสตร์และสื่อสารมวลชน มหาวิทยาลัยธรรมศาสตร์ (ร่วมรุ่นเดียวกับ กนก รัตน์วงศ์สกุล) เคยทำงานเบื้องหลังงานโฆษณาที่ลีโอ เบอร์เนทท์, ดีวายแอนด์อาร์ และแมทชิ่ง สตูดิโอ ก่อนจะลาออกมารับงานอิสระ เนื่องจากไม่พอใจระบบงานของบริษัทหลังจากขยายตัวเข้าขายหุ้นในตลาดหลักทรัพย์แห่งประเทศไทย 
ปัจจุบันเป็นผู้กำกับภาพยนตร์อิสระ ผลงานเด่น เช่นภาพยนตร์โฆษณาให้กับโครงการสำนึกรักบ้านเกิดของดีแทค ได้รับรางวัล ซึ่งทำให้นายบุญชัย เบญจรงคกุล ผู้บริหารมูลนิธิรักบ้านเกิดซึ่งกำลังจัดตั้งค่ายเทปใหม่ชื่อ บีบี เรคคอร์ด ได้ประกาศว่าทางค่ายจะมีศิลปินคนแรก คือ แหม่ม มาม่าบลูส์
ออร์นิโทไมมัส

ออร์นิโทไมมัส  ค้นพบที่รัฐมอนแทนา สหรัฐอเมริกา เป็นเหยื่อที่วิ่งเร็วที่สุดของทีเร็กซ์ โดยสามารถวิ่งได้ด้วยความเร็ว 65 กิโลเมตรต่อชั่วโมง ขนาดประมาณ 2 เมตร อาศัยอยู่ในยุคครีเทเชียสตอนปลายเมื่อประมาณ 75-65 ล้านปีก่อน
เอย์ยาฟิยัตลาเยอคึตซ์

เอย์ยาฟิยัตลาเยอคึตซ์  เป็นชื่อเรียกของครอบน้ำแข็งขนาดเล็กแห่งหนึ่งทางตอนใต้ของประเทศไอซ์แลนด์ ครอบน้ำแข็งแห่งนี้ตั้งอยู่ทิศเหนือของหมู่บ้านสโกอาร์และทางทิศตะวันตกของครอบน้ำแข็งมีร์ตัลส์เยอคุตล์ซึ่งมีขนาดใหญ่กว่า
ชั้นน้ำแข็งของครอบน้ำแข็งดังกล่าวได้ปกคลุมภูเขาไฟ (สูง 1,666 เมตร หรือ 5,466 ฟุต) ซึ่งได้ปะทุค่อนข้างบ่อยนับตั้งแต่ยุคน้ำแข็ง เมื่อเวลาที่มันนำหินไรโอไลต์ขึ้นมาสู่พื้นผิวโลก ในปี พ.ศ. 2553 ได้มีการปะทุขึ้นสองครั้งเมื่อวันที่ 20 มีนาคม และวันที่ 15 เมษายน ผลจากการปะทุในเดือนเมษายน ส่งผลรบกวนการจราจรทางอากาศตลอดยุโรปเหนือและยุโรปตะวันตก ซึ่งนักวิทยาศาสตร์กล่าวว่ามันมีความรุนแรงกว่าการปะทุเมื่อเดือนก่อนถึง 10–20 เท่า การปะทุครั้งล่าสุดในอดีตคือจาก พ.ศ. 2364–2366 การระเบิดออกของทะเลสาบธารน้ำแข็งก่อให้เกิดอุทกภัยตามมา. แม้ว่าการประทุของเอยาฟยาลาเยอคุตล์ทำให้เกิดการชะงักครั้งยิ่งใหญ่ แต่หากเทียบกับการประทุครั้งใหญ่ที่สุดในประเทศไอซ์แลนด์เมื่อในอดีตนั้น การประทุครั้งนี้ถือเป็นเพียงแค่หยดน้ำเท่านั้น 
การปะทุในปี พ.ศ. 2553.
ปลายปี พ.ศ. 2552 กิจกรรมแผ่นดินไหวได้เกิดขึ้นรอบพื้นที่ภูเขาไฟเอย์ยาฟิยัตลาเยอคึตซ์ โดยมีแผ่นดินไหวขนาดย่อมหลายพันครั้ง (ส่วนใหญ่มีความรุนแรง 1–2 โมเมนต์-แมกนิจูด ลึกลงไป 7–10 กิโลเมตรใต้ภูเขาไฟ) เมื่อวันที่ 26 กุมภาพันธ์ พ.ศ. 2553 ชุดอุปกรณ์ระบบกำหนดตำแหน่งบนโลก (GPS) ซึ่งสถาบันอุตุนิยมวิทยาแห่งไอซ์แลนด์ใช้ที่ทุ่งทอร์วัลต์เซรีในแถบเอยาฟเยิตล์ (ห่างออกไปทางตะวันออกเฉียงใต้ราว 15 กิโลเมตรจากจุดที่มีการปะทุของภูเขาไฟครั้งล่าสุด) ได้แสดงให้เห็นว่า เปลือกท้องถิ่นได้เคลื่อนไปทางทิศใต้ 3 เซนติเมตร โดยการเคลื่อน 1 เซนติเมตร ใช้เวลาภายใน 4 วัน ความผิดปกติของกิจกรรมแผ่นดินไหวครั้งนี้ประกอบกับการเคลื่อนที่อย่างรวดเร็วของแผ่นเปลือกโลกในพื้นที่ได้ให้หลักฐานแก่นักธรณีฟิสิกส์ว่า หินหนืด (magma) จากใต้แผ่นเปลือกโลกกำลังไหลเข้าสู่กะเปาะหินหนืด (magma chamber) ใต้ภูเขาไฟเอย์ยาฟิยัตลาเยอคึตซ์ กิจกรรมแผ่นดินไหวดังกล่าวยังได้เพิ่มขึ้นเรื่อย ๆ และนับตั้งแต่วันที่ 3–5 มีนาคม ได้เกิดแผ่นดินไหวเกือบ 3,000 ครั้ง ซึ่งตรวจวัดได้ที่จุดเหนือศูนย์เกิดแผ่นดินไหวในภูเขาไฟ 
การปะทุเกิดขึ้นทางตอนใต้ของไอซ์แลนด์ เมื่อวันที่ 20 มีนาคม พ.ศ. 2553 ณ ระบบภูเขาไฟเอย์ยาฟิยัตลาเยอคึตซ์ รายงานการพบเห็นครั้งแรกเกิดขึ้นราว 23:00 น. ตามเวลามาตรฐานกรีนิช โดยกลุ่มเมฆสีแดงถูกพบเห็นที่ภูเขาไฟ การปะทุเป็นผลสืบเนื่องมาจากกิจกรรมแผ่นดินไหวอย่างรุนแรงและการเปลี่ยนลักษณะในอัตราสูงในช่วงหลายสัปดาห์ก่อนหน้าการปะทุ ประกอบกับหินหนืดซึ่งเติมพลังให้กับภูเขาไฟ
เมื่อวันที่ 14 เมษายน พ.ศ. 2553 เอย์ยาฟิยัตลาเยอคึตซ์ยังคงปะทุขึ้นอีกครั้งหลังจากหยุดชะงักไปชั่วระยะหนึ่ง การปะทุครั้งนี้เกิดขึ้นที่ตรงกลางของธารน้ำแข็ง ทำให้อุทกภัยที่เกิดจากน้ำแข็งละลายไหลทะลักลงสู่แม่น้ำที่อยู่ใกล้เคียงซึ่งอยู่ทั้งสองด้านของภูเขาไฟ และประชาชน 800 คนต้องถูกอพยพจากพื้นที่ ถนนตามแม่น้ำมาร์คาร์ปลีโยตถูกทำลายในหลายพื้นที่
ไม่เหมือนกับการปะทุครั้งก่อนหน้า การปะทุครั้งที่สองเกิดขึ้นที่ใต้น้ำแข็งของธารน้ำแข็ง น้ำเย็นซึ่งเกิดจากการละลายของน้ำแข็งได้ทำให้ลาวาเย็นลงอย่างรวดเร็วและทำให้ลาวาที่แข็งตัวนั้นแตกกลายเป็นแก้ว ทำให้เกิดอนุภาคแก้วขนาดเล็กซึ่งถูกนำพาไปในพวยเถ้าถ่าน ซึ่งเหตุการณ์ครั้งนั้น ก็ทำให้สายการบินที่ออกจากยุโรปและเข้ามายุโรปต้องปิดลงหลายวัน ประกอบกับขนาดของการปะทุ ซึ่งคาดกันว่ามีขนาดเป็น 10–20 เท่า ของการปะทุที่ฟิมม์เวอร์ดูเฮาลส์เมื่อวันที่ 20 มีนาคม ส่งผลให้เกิดพวยเถ้าถ่านซึ่งมีแก้วเจือปนในปริมาณสูงตกค้างในชั้นบรรยากาศระดับสูง ซึ่งเป็นอันตรายต่ออากาศยาน
อลิซ แบรดี

อลิซ แบรดี  (2 พฤศจิกายน ค.ศ. 1892 - 28 ตุลาคม ค.ศ. 1939) เป็นนักแสดงอเมริกัน เริ่มอาชีพในยุคหนังเงียบต่อมาเข้าสู่วงการหนังพูด เธอเริ่มทำงานมากขึ้นจน 6 เดือนก่อนที่เธอจะเสียชีวิตจากโรคมะเร็งในปี ค.ศ. 1939 ผลงานที่เป็นที่รู้จักคือบทแม่ไม่เต็มบาท ที่ชื่อ แคโรล ลอมบาร์ด ในภาพยนตร์ "My Man Godfrey" ออกฉายในปี ค.ศ. 1936
แคโรล แลนดิส

แคโรล แลนดิส  (1 มกราคม ค.ศ. 1919 — 5 กรกฎาคม ค.ศ. 1948) เป็นนักแสดงชาวอเมริกัน มีผลงานภาพยนตร์และละครเวที มีผลงานแจ้งเกิดในฐานะนักแสดงนำหญิงในภาพยนตร์ในปี 1940 เรื่อง "One Million B.C." เธอยังมีดาวประทับอยู่ในฮอลลีวูดวอล์กออฟเฟม ที่ 1765 ไวน์สตรีท
แคโรล แลนดิส เสียชีวิตเมื่อวันที่ 5 กรกฎาคม ค.ศ. 1948 โดยการฆ่าตัวตาย
ซารา ออลกูด

ซารา ออลกูด  (15 ตุลาคม ค.ศ. 1879 - 13 กันยายน ค.ศ. 1950) เป็นนักแสดงชาวไอร์แลนด์
ออลกูดได้รับการเสนอชื่อเข้าชิงรางวัลออสการ์ ในสาขานักแสดงสมทบหญิงยอดเยี่ยม ในงานแจกรางวัลออสการ์ในปี 1941 จากบทเบธ มอร์แกน ในภาพยนตร์ปี 1941 เรื่อง "How Green Was My Valley" แต่พ่ายให้แมรี แอสเตอร์
เธอมีสัญชาติอเมริกันในปี 1945 ออลกูดเสียชีวิตจากอาการหัวใจวายในปี 1950 เมื่ออายุได้ 70 ปี ที่วูดแลนด์ฮิลส์ รัฐแคลิฟอร์เนีย
เทเรซา ไรต์

เทเรซา ไรต์  (27 ตุลาคม ค.ศ. 1918 - 6 มีนาคม ค.ศ. 2005) เป็นนักแสดงอเมริกัน เธอได้รับการเสนอชื่อเข้าชิงรางวัลออสการ์ในสาขา นักแสดงสมทบยอดเยี่ยม จากผลงานการแสดงภาพยนตร์เรื่องแรกในชีวิตคือเรื่อง "The Little Foxes" (1941) ในปีต่อมาเธอได้รับการเสนอชื่อเข้าชิงอีก 2 สาขาในเวลาเดียวกัน คือสาขา นักแสดงนำหญิงยอดเยี่ยม จากภาพยนตร์เรื่อง "The Pride of the Yankees" ที่เธอแสดงคู่กับแกรี คูเปอร์ และได้รับรางวัลในสาขานักแสดงสมทบหญิงยอดเยี่ยม จากบทลูกสะใภ้ของเกรียร์ การ์สัน ในภาพยนตร์เรื่อง "Mrs. Miniver" ถือเป็นนักแสดงคนแรกที่ได้รับการเสนอชื่อเข้าชิงรางวัลออสการ์ในการแสดงภาพยนตร์ใน 3 เรื่องแรก
วีรา ฟาร์มิกา

วีรา แอน ฟาร์มิกา  เกิดเมื่อวันที่ 6 สิงหาคม ค.ศ. 1973 เป็นนักแสดงชาวอเมริกัน เป็นที่รู้จักในบทบาทในภาพยนตร์เรื่อง "Running Scared", "The Departed", "Orphan" และ "Up in the Air" สำหรับภาพยนตร์เรื่อง "Up in the Air" ทำให้เธอได้รับการเสนอชื่อเข้าชิงรางวัลลูกโลกทองคำ รางวัลแซกอวอร์ดส รางวัลบาฟต้าและรางวัลออสการ์
ไวโอลา เดวิส

ไวโอลา เดวิส (;เกิดวันที่ 11 สิงหาคม ค.ศ. 1965) เป็นนักแสดงและโปรดิวเซอร์ชาวอเมริกัน มีผลงานการแสดงทั้งทางภาพยนตร์,ละครโทรทัศน์และละครเวที โดยเธอเป็นหนึ่งในนักแสดงเพียง 24 คนและถือเป็นชาวอเมริกันเชื้อสายแอฟริกาเพียงคนเดียวที่ได้รับ "Triple Crown of Acting" คือการได้รับ 3 รางวัลที่ถือว่ายิ่งใหญ่ที่สุดทั้งจากวงการภาพยนตร์ (รางวัลออสการ์), วงการละครโทรทัศน์ (รางวัลไพรม์ไทม์เอมมี) และวงการละครเวที (รางวัลโทนี) นอกจากนี้เธอยังได้รับรางวัลลูกโลกทองคำ, รางวัลแบฟตา และได้รับรางวัลแซกอวอร์ดถึง 6 ครั้ง โดยในปี 2017 เธอได้รับเกียรติให้ถูกจารึกไว้ในฮอลลีวูดวอล์กออฟเฟม และได้รับการจัดอันดับโดยหนังสือพิมพ์เดอะนิวยอร์กไทมส์ให้อยู่ใน "25 อันดับนักแสดงที่ยิ่งใหญ่ที่สุดในศตวรรษที่ 21“ 
เดวิส จบการศึกษาในสาขาการละครจากวิทยาลัยโรดไอแลนด์ จากนั้นได้ศึกษาต่อทางด้านการแสดงจนจบการศึกษาจากโรงเรียนศิลปะการแสดงจูลลีอาร์ด นครนิวยอร์ก โดยเธอเริ่มต้นอาชีพนักแสดงจากการแสดงละครเวทีและได้แสดงบทตัวประกอบในละครโทรทัศน์ จนกระทั่งเริ่มมีผลงานการแสดงบทตัวประกอบในภาพยนตร์ เช่น "ปล้นรัก หักด่านเอฟบีไอ" (ค.ศ. 1998), "คนไม่สะอาด อำนาจ อิทธิพล" (ค.ศ. 2000), "ข้ามเวลามาพบรัก" (ค.ศ. 2001), "สวรรค์ลิขิตพิศวาท", "อังตวน ฟิชเชอร์ ผู้ชายเย้ยลิขิต" (ค.ศ.2002), "จ้อง หลอน...ซ่อนเงื่อนผวา" (ค.ศ. 2007) จนกระทั่งการแสดงของเธอในบท "คุณนายมิลเลอร์" เรื่อง "ปริศนาเกินคาดเดา" (ค.ศ. 2008) ทำให้เธอเป็นที่จดจำได้อย่างกว้างขวางและได้รับการเสนอชื่อเข้าชิงหลายรางวัล รวมถึงรางวัลออสการ์ในสาขา นักแสดงสมทบหญิงยอดเยี่ยม และรางวัลลูกโลกทองคำในสาขานักแสดงสมทบหญิงยอดเยี่ยมในภาพยนตร์
ในงานประกาศผลรางวัลออสการ์ ครั้งที่ 93 ปี 2021 เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม จากเรื่อง "มา เรนีย์ ตำนานเพลงบลูส์" ทำให้เธอกลายเป็นนักแสดงหญิงผิวสีที่ได้รับการเสนอชื่อเข้าชิงรางวัลออสการ์มากที่สุด โดยเธอได้รับการเสนอชื่อเข้าชิงรางวัลออสการ์ทั้งหมด 4 ครั้งจากเรื่อง Doubt - ปริศนาเกินคาดเดา ปี 2008, The Help - คุณนายตัวดี สาวใช้ตัวดำ ปี 2011, Fences - รั้วใดมิอาจกั้น ปี 2016 และ มา เรนีย์ ตำนานเพลงบลูส์ ปี 2020
เอมี่ ไรอัน

เอมี่ ไรอัน  เกิดเมื่อวันที่ 30 พฤศจิกายน ค.ศ. 1969 เป็นนักแสดงชาวอเมริกัน เกิดในควีนส์ นครนิวยอร์ก เป็นที่รู้จักที่สุดจากการแสดงในภาพยนตร์ในการกำกับของเบน แอฟเฟล็ก เรื่อง "Gone Baby Gone" ที่ทำให้เธอได้รับการเสนอชื่อเข้าชิงรางวัลมากมายรวมถึงรางวัลออสการ์ในสาขานักแสดงสมทบหญิงยอดเยี่ยม
ซอโรเพลตา

ซอโรเพลตา  ค้นพบในปี ค.ศ. 1970 เป็นไดโนเสาร์ที่มีเกราะกำบังชนิดหนึ่ง ยาวประมาณ 5 เมตร อาศัยอยู่ในยุคครีเทเชียสตอนต้น กินพืชเป็นอาหาร รักสงบ ค้นพบฟอสซิลที่ทวีปอเมริกาเหนือ ลักษณะคล้ายกับเอ็ดมันโทเนีย
เอมี แอดัมส์

เอมี ลู แอดัมส์  เกิดวันที่ 20 สิงหาคม ค.ศ. 1974 เป็นนักแสดงหญิงชาวอเมริกัน แอดัมส์เริ่มอาชีพการแสดงทางด้านละครเวที ก่อนที่จะปรากฏตัวบนจอภาพยนตร์เรื่องแรกในปี 199 กับหนังแนวตลกมืด เรื่อง "Drop Dead Gorgeous" หลังจากปรากฏตัวเป็นแขกรับเชิญทางซีรีส์ทางโทรทัศน์หลายเรื่อง และบทในหนังเกรดบี เธอก็รับบทเป็นเบรนดา สตรอง ในภาพยนตร์ปี 2002 เรื่อง "Catch Me If You Can" แต่ผลงานแจ้งเกิดของเธอคือหนังอินดี้ในปี 2005 เรื่อง "Junebug" รับบทเป็นแอชลีย์ จอห์นสเตน จากเรื่องนี้ทำให้เธอได้รับเสียงวิจารณ์ที่ดีและยังด้รับการเสนอชื่อเข้าชิงรางวัลออสการ์ ในสาขานักแสดงสมทบหญิงยอดเยี่ยม
ต่อมาแอดัมส์แสดงในหนังของดิสนีย์ในปี 2007 เรื่อง "Enchanted" ที่ประสบความสำเร็จทางด้านเสียงวิจารณ์และด้านรายได้ เธอได้รับการเสนอชื่อเข้าชิงรางวัลออสการ์ครั้งที่ 2 และได้รับการเสนอชื่อเข้าชิงรางวัลลูกโลกทองคำในปีถัดมาจากบทแม่ชีสาว ซิสเตอร์ เจมส์ ในเรื่อง "Doubt" แอดัมส์แสดงในภาพยนตร์ "Sunshine Cleaning" ร่วมกับเอมิลี บลันต์และอลัน อาร์คิน เธอแสดงในภาพยนตร์ปี 2009 เรื่อง "" ในบทเอมิเลีย เอียร์ฮาร์ต และแสดงใน "Julie & Julia" รับบทนักเขียนที่ชื่อ จูลี พาวเวลล์
ในปี 2014 เอมี แอดัมส์ ได้รับการเสนอชื่อเข้าชิงรางวัลออสการ์เป็นครั้งที่ 5 ผลงานที่ได้เข้าชิงในปี2014 คือ "American Hustle" ผลงานการกำกับโดย "David O. Russell" 
ในบทบาท"Sydney Prosser" (ซิดนีย์ พอสเซอร์)ซึ่งเป็นคู่รักของIrving Rosenfeld(ไอร์ฟวิง โรเซนเฟลด์)ที่นำแสดงโดย"Christian Bale" ("คริสเตียน เบล") เธอเข้าชิงในสาขานักแสดงนำหญิงยอดเยี่ยม
ในปี 2015 แอดัมส์ได้แต่งงานกับนักแสดงหนุ่มชาวอเมริกันเชื้อสายอิตาเลียนอย่าง "ดาร์เรน เดอ เกลโล" เมื่อวันที่ 1 มกราคม 2015 หลังจากทั้งคู่คบหามายาวนานถึง 13 ปีและมีลูกสาวด้วยกัน 1 คนชื่อว่า "อาเวียนา โรส เดอ เกลโล" (เกิดเมื่อปี 2010)
รูเบิล

เงินรูเบิล ("รูบิ") เป็นสกุลเงินของประเทศ รัสเซีย, เบลารุส, อับฮาเซีย, โอเซตเตียใต้, ทรานนิสเตรียใต้ สกุลเงินนี้เคยใช้ในหลายประเทศที่อยู่ใต้อิทธิพลของรัสเซียและสหภาพโซเวียตหนึ่งรูเบิลสามารถแลกเป็นเงินได้ 100 โคเปกส์ (ภาษารัสเซีย: копейка, คาเปียก้า) และหนึ่งร้อย ฮีฟย์เยียยูเครน
เอมิลี บลันต์

เอมิลี โอลิเวีย ลอรา บลันต์ (เกิด 23 กุมภาพันธ์ ค.ศ. 1983) เป็นนักแสดงชาวอังกฤษ-อเมริกัน บลันต์มีผลงานนำแสดงในภาพยนตร์ครั้งแรกในภาพยนตร์ดรามาของประเทศอังกฤษเรื่อง "ร้อนนั้น...ฉันรักเธอ" (2004) ที่ได้รับเสียงวิจารณ์อย่างมาก เธอนำแสดงในภาพยนตร์ที่ประสบความสำเร็จในตารางบ็อกซ์ออฟฟิสเรื่อง "นางมารสวมปราด้า" (2006) ซึ่งทำให้เธอได้รับการเสนอชื่อเข้าชิงรางวัลลูกโลกทองคำและรางวัลบาฟต้า จากนั้นเธอได้แสดงหนังอังกฤษและอเมริกันอีกหลายเรื่องอย่างเช่น "ชาร์ลี วิลสัน คนกล้าแผนการณ์พลิกโลก" (2007), "ความรักที่ยิ่งใหญ่ของราชินีวิคตอเรีย" (2009) และ "มนุษย์หมาป่า ราชันย์อำมหิต" (2010)
บลันต์ได้รับรางวัลลูกโลกทองคำในสาขานักแสดงสมทบยอดเยี่ยมในซีรีส์ มินิซีรีส์หรือภาพยนตร์โทรทัศน์ จากภาพยนตร์โทรทัศน์ทางช่องบีบีซีเรื่อง "Gideon's Daughter" ในปี 2007 ด้านชีวิตส่วนตัวของบลันต์ เธอได้แต่งงานกับจอห์น คราซินสกี เมื่อปี 2010 และมีลูกสาวด้วยกัน 2 คนได้แก่ "เฮเซล แอน วิเวียน คราชินสกี" (เกิดเมื่อปี 2014) และ "ไวโอเลต โซเฟีย ลูอิสซา คราชินสกี" (เกิดเมื่อปี 2016)
มิเชล วิลเลียมส์ (นักแสดง)

มิเชล อิงกริด วิลเลียมส์  เกิดเมื่อวันที่ 9 กันยายน ค.ศ. 1980 เป็นนักแสดงชาวอเมริกัน วิลเลียมส์แจ้งเกิดในซีรีส์วัยรุ่นเรื่อง "Dawson's Creek" ต่อมาเธอแสดงในภาพยนตร์ เป็นที่รู้จักจากภาพยนตร์เรื่อง "Brokeback Mountain" ที่ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม
ค่างกระหม่อมขาว

ค่างกระหม่อมขาว หรือ ค่างกระหม่อมทอง หรือ ค่างก๊าตบ่า (อังกฤษ: White-headed langur, Golden-headed langur, Cat Ba langur; ชื่อวิทยาศาสตร์: "Trachypithecus poliocephalus")
เป็นลิงจำพวกค่างชนิดหนึ่ง มีรูปร่างเหมือนค่างทั่วไป แต่มีจุดเด่นคือ ขนบริเวณหัว, ต้นคอ, หัวไหล่ และสะโพกมีสีขาว แต่สีขนบริเวณสะโพกของตัวผู้บางตัวอาจมีสีส้มเทา
มีขนาดโตเต็มที่ประมาณ 54.8 เซนติเมตร หางยาวประมาณ 84.9 เซนติเมตร น้ำหนักประมาณ 15-20 กิโลกรัม ตัวผู้มีขนาดใหญ่กว่าตัวเมีย
ค่างกระหม่อมขาว มีการกระจายพันธุ์อยู่เฉพาะบนเกาะก๊าตบ่า ซึ่งเป็นเกาะขนาดเล็กที่อยู่กลางอ่าวตังเกี๋ย ทางตอนเหนือของเวียดนามใกล้กับเมืองไฮฟอง และที่มณฑลกวางสี ประเทศจีนเท่านั้น โดยแบ่งออกได้เป็น 2 ชนิดย่อย คือ "T. p. poliocephalus" ซึ่งมีขนส่วนหัว, แก้ม และลำคอเป็นสีเหลือง เป็นประชากรที่พบบนเกาะก๊าตบ่า และเป็นสีขาวในชนิด "T. p. eucocephalus" ที่พบในมณฑลกวางสี มีพฤติกรรมมักอาศัยอยู่รวมกันเป็นฝูงตามหน้าผาที่สูงชันที่เป็นเขาหินปูน
สำหรับสถานะของค่างกระหม่อมขาวในปัจจุบันนี้ นับว่าอยู่ในสถานะใกล้สูญพันธุ์อย่างวิกฤตแล้ว จากการสำรวจของสมาคมอนุรักษ์สัตว์ป่า (Wildlife Conservation Society) พบว่าเหลือเพียงแค่ 59 ตัวเท่านั้นบนเกาะก๊าตบ่า และจัดเป็นหนึ่งใน 10 ชนิดของสัตว์ป่าที่ใกล้จะสูญพันธุ์ของโลก